CP ได้รับเลือก “องค์กรระดับ LEAD” ร่วมขับเคลื่อนพันธกิจ UN Global Compact
CP ได้รับคัดเลือกจาก United Nations Global Compact เป็นองค์กรระดับ LEAD สะท้อนให้เห็นถึงความมุ่งมั่นอย่างต่อเนื่องของบริษัทต่อข้อตกลงแห่งสหประชาชาติและหลักสากล 10 ประการ
20 ก.ย. 2564

บริษัท เครือเจริญโภคภัณฑ์ จำกัด ได้รับการคัดเลือกให้เป็นองค์กรในระดับ LEAD สะท้อนการดำเนินธุรกิจอย่างรับผิดชอบและความยึดมั่นในหลักสากล 10 ประการของ United Nations Global Compact
ซึ่งเครือเจริญโภคภัณฑ์ ได้รับการระบุว่าเป็นหนึ่งในองค์กรขนาดใหญ่ที่มีบทบาทสำคัญในการร่วมขับเคลื่อนพันธกิจเพื่อการพัฒนาที่ยั่งยืนของ UN Global Compact   
นางสาวแซนด้า โอเจียมโบ ซีอีโอและผู้อำนวยการบริหาร UN Global Compact เปิดเผยว่า บริษัทที่ได้รับการคัดเลือกเป็นองค์กรระดับ LEAD นั้น เป็นระดับสูงสุดของการมีส่วนร่วมกับ UN Global Compact ในปัจจุบันนี้โลกต้องการความร่วมมือจากธุรกิจทุกขนาด ยกระดับการขับเคลื่อนวาระการพัฒนาที่ยั่งยืนเพื่อสร้างโลกที่ดีกว่า ซึ่งบริษัทที่ได้รับการคัดเลือกให้เป็นองค์กร LEAD ในวันนี้ ถือเป็นตัวอย่างที่ดีขององค์กรธุรกิจที่มีความมุ่งมั่นอย่างต่อเนื่อง
ด้านนายศุภชัย เจียรวนนท์ ประธานคณะผู้บริหาร บริษัท เครือเจริญโภคภัณฑ์ จำกัด และนายกสมาคมเครือข่ายโกลบอลคอมแพ็กแห่งประเทศไทย หรือ Global Compact Network Thailand (GCNT) เปิดเผยว่า การได้รับการคัดเลือกครั้งนี้เป็นการยืนยันว่าเครือเจริญโภคภัณฑ์ มีความมุ่งมั่นที่จะร่วมมือกับ UN Global Compact เพื่อไปสู่เป้าหมายการพัฒนาที่ยั่งยืนของสหประชาชาติ (UN Sustainable Development Goals) บริษัทมุ่งมั่นที่จะทำให้ตลอดทั้งห่วงโซ่คุณค่าของบริษัทมีความโปร่งใสสูงสุด
รวมถึงความพยายามที่เครือฯ ขับเคลื่อนสู่การเป็นองค์กรคาร์บอนเป็นศูนย์ภายในปี 2573 ด้วยความมุ่งมั่นของบริษัทในการสร้างประโยชน์ให้กับประเทศที่เข้าไปลงทุน และประโยชน์ต่อประชาชนในทุกประเทศ บริษัทจะดำเนินงานในเชิงรุกและผลักดันวาระสำคัญต่างๆ อาทิ การเปลี่ยนแปลงสภาพภูมิอากาศ ส่งเสริมความหลากหลายทางชีวภาพ ดูแลสุขภาพและความเป็นอยู่ที่ดี รวมถึงการสร้างงาน
สำหรับเกณฑ์การได้รับการคัดเลือก ให้เป็นบริษัทระดับ LEAD มีดังนี้
1.เป็นบริษัทมีส่วนร่วมในโครงการ UN Global Compact Action Platforms อย่างน้อย 2 โครงการ เพื่อแสดงให้เห็นถึงการมีส่วนร่วมกับ UN Global Compact และมีความมุ่งมั่นในการกำหนดและส่งเสริมแนวปฏิบัติความเป็นผู้นำตามหลักสากล 10 ประการและร่วมผลักดันเป้าหมายการพัฒนาที่ยั่งยืนในระดับโลก (UN SDGs)
2.มีการนำเสนอรายงานด้านความยั่งยืนขององค์กร และรายละเอียดความคืบหน้าของการนำหลักสากล 10 ประการ ไปปฏิบัติในการดำเนินธุรกิจ
อย่างไรก็ดีเครือเจริญโภคภัณฑ์ ได้แสดงเจตจำนงร่วมสนับสนุน UN Global Compact อย่างเต็มที่ โดยเข้าร่วม Action Platform หัวข้อ Decent Work in Global Supply Chains และ Climate Ambition  โดยแต่ละ Platform จะรวบรวมภาคธุรกิจ สมาคมเครือข่ายโกลบอลคอมแพ็กในประเทศต่างๆ ผู้เชี่ยวชาญ ภาคประชาสังคม ภาครัฐ และพันธมิตรของสหประชาชาติ เพื่อช่วยกันแก้ปัญหาที่มีความซับซ้อนและมีความเชื่อมโยงถึงกัน และสร้างสรรค์นวัตกรรมเพื่อสนับสนุนเป้าหมายการพัฒนาที่ยั่งยืน
ทั้งนี้เครือเจริญโภคภัณฑ์มีการนำเสนอรายงานความคืบหน้า หรือ Communication on Progress (CoP) และข้อมูลที่เกี่ยวข้องบนเว็บไซต์ UN Global Compact https://www.unglobalcompact.org/what-is-gc/participants/2022-Charoen-Pokphand-Group-Co-Ltd-C-P-Group-
อนึ่งนับตั้งแต่ที่เครือเจริญโภคภัณฑ์ เข้าร่วมเป็นองค์กรผู้ขับเคลื่อน UN Global Compact ตั้งแต่ปี 2559 เครือฯ มีความภูมิใจที่ได้เป็นส่วนหนึ่งของการนำแนวทางการพัฒนาอย่างยั่งยืนที่ได้รับการยอมรับในระดับสากล ไปใช้ปฏิบัติจริงในภาคธุรกิจ เป็นส่วนหนึ่งของการแสดงความรับผิดชอบในฐานะภาคธุรกิจเอกชน ในการพัฒนาโลกให้ดียิ่งขึ้น
สำหรับข้อมูลเพิ่มเติม https://www.unglobalcompact.org/news/4785-09-19-2021
 
 
 